open-index/open-wikipedia-markdown huggingface dataset:
Mas-ha

**Mas-ha** (arabisk مسحة) er ein palestinsk landsby i Salfit guvernement nord på Vestbreidda, 37 kilometer sørvest for Nablus. I følgje Palestinsk statistisk sentralbyrå hadde han eit folketal på 2&nbsp;003 i 2007.

## Historie
Masha stod oppført på osmanske skattelister i 1596 som ein del av Jabal Qubal *[[nahiya]]* i Nablus *[[liwa]]*.  Han hadde eit folketal på 5 hushaldningar, alle muslimar, og betalte skatt for kveite, bygg, sommaravlingar, oliventre,  tilfeldige inntekter, geiter og bikubar, og ei presse for oliven eller druer. Den franske oppdagaren Victor Guérin vitja landsbyen i 1870, og estimerte at han hadde 300-350 innbyggjarar, og fikentre langs landsbygrensa. I 1882vart Mes-ha av «Survey of Western Palestina» skildra som «ein ganske stor landsby med eit høgt, sentralt hus, men delvis i ruinar. Han får vassforsyning frå cisterner og husa er av stein.»

I ei folketeljing i 1922 utført av Dei britiske mandatstyresmaktene, hadde Mas-ha (kalla Masha) eit folketal på 80, alle muslimar, medan han i folketeljinga i 1931 hadde 20 busette hus og eit folketal på 87, igjen alle muslimar. I 1945 var folketalet 110, medan det samla landarealet var 8&nbsp;263 mål, i følgje ei offisiell landmåling. Av dette var 1&nbsp;612 for plantasjar og irrigert land, 2&nbsp;482 for korn, medan 18 mål var klassifisert som utbygde område.

## Kjelder


**Denne artikkelen bygger på «[[:en:Mas-ha|Mas-ha]]» frå ,  den 20. september 2015.* 
*** oppgav desse kjeldene:*
*
*
*
*
*
*
*


## Bakgrunnsstoff
*Velkomen til Mas-ha
Kafr ad-Dik

**Kafr ad-Dik** (arabisk كفر الديك) er ein palestinsk by som ligg 9,5 kilometer vest for Salfit i Salfit guvernement, nord på Vestbreidda og åtte kilometer aust for Den grøne linja. I følgje Palestinsk statistisk sentralbyrå (PCBS) hadde hadde byen eit folketal på 4&nbsp;453 i 2007.

Kring 70% av familiane i Kafr ad-Dik er avhengige av jordbruk som hovudnæring, medan 30 % arbeider i privat eller offentleg sektor. Arbeidsløysa i byen er 60 %.

## Historie
Då Guérin vitja landsbyen i 1870 skreiv han at husa var bygde frå raud- og kvit mursteinar, som i Deir Ghassaneh og Beit Rima. I 1882 skildra «Survey of Western Palestina» landsbyen som «mellomstor i ei åsside, og ein eldgammal stad med graver hogde ut i stein i aust.»

I ei folketeljing i 1922 utført av Dei britiske mandatstyresmaktene hadde Kufr al-Dik eit folketal på 487, alle muslimar, noko som auka i folketeljinga i 1931 til 655 personar, framleis alle muslimar, i 139 hus.

I 1945 var folketalet 870 medan det samla landarealet var 15&nbsp;308 mål, i følgje ei offisiell landmåling. Av dette var 2&nbsp;075 for plantasjar og irrigert land, 2&nbsp;603 for korn, medan 58 mål var klassifisert som utbygde område.

## Kjelder

**Denne artikkelen bygger på «[[:en:Izbat Abu Adam|Izbat Abu Adam]]» frå ,  den 20. september 2015.* 
*** oppgav desse kjeldene:*
*
*
*     
*
*
*


## Bakgrunnsstoff
*Kafr Ad Dik Town (Fact Sheet), ARIJ
Kifl Hares

**Kifl Haris** (arabisk كفل حارس) er ein palestinsk landsby nord på Vestbreidda, seks kilometer vest for Salfit og 18 kilometer sør for Nablus i Salfit guvernement, nordvest for den israelske busetjingsbyen Ariel.

## Historie
### Det osmanske riket
I 1517 vart landsbyen ein del av Det osmanske riket i lag med resten av Palestina, og i 1596 stod *Kafr Harit* oppført i osmanske skattelister som ein del av Jabal Qubal *[[nahiya]]* under Nablus *[[liwa']]*. Han hadde eit folketal på 54 hushaldningar, alle muslimar. Dei betalte skatt for tilfeldige inntekter, geiter og/eller bikubar, og ein fast sum.

Seint i osmansk tid, i 1870, vitja den franske oppdagaren Victor Guérin landsbyen, etter å ha vandra gjennom «vakre plantasjar av fiken og oliven». Han estimerte at han hadde 600 innbyggjarar. Guérin kalla staden Kefil Haris. Han nemnte ruinane av eit gammalt klokketårn bygd av store, tilpassa steinar mellom Deir Estia og Kefr Haris. I Kefr Haris fann han to øydelagde marmorsøyler bygde inn i muren av moskéen.

I 1882 vart han skildra som «ein noko liten landsby i høgt lende, med olivenlundar i aust. Han har tre heilage stader, Neby Kifl, Neby Nun og Neby Lusha. [..]»

### Palestinamandatet
I folketeljinga i 1922 hadde *Kufr Hares* eit folketal på 373, alle muslimar, og dette auka i folketeljinga i 1931 til 562 personar, framleis alle muslimar, i 130 hus.

I 1945 var folketalet 770 arabarar medan det samla landarealet var 9&nbsp;393 mål, i følgje ei offisiell landmåling. Av dette var 4&nbsp;117 for plantasjar og irrigert land, 2&nbsp;131 for cereals, medan 32 mål var klassifisert som utbygde område.

## Josvagrava

I følgje ein samaritansk tradisjon, nedskriven i 1877, ligg gravene til Josva og Kaleb i Kifl Haris. 

Den bibelske tradisjonen plasserer gravene til Josva, Kaleb og Nun i Timnath-heres som somme meiner er den noverande plasseringa til Kifl Haris. Tusenvis reiser på pilegrimsreise til desse gravene kvart år. 

## Kjelder


**Denne artikkelen bygger på «[[:en:Kifl Hares|Kifl Hares]]» frå ,  den 20. september 2015.* 
*** oppgav desse kjeldene:*
*
*
*
*
*
*
*


## Bakgrunnsstoff
*Velkomen til Kifl Harith
Farkha

**Farkha** (arabisk فرخة) er ein palestinsk landsby i Salfit guvernement nord på Vestbreidda, 30 kilometer sør for Nablus. I følgje Palestinsk statistisk sentralbyrå hadde han eit folketal på kring 1&nbsp;336 i 2007.

## Kjelder

**Denne artikkelen bygger på «[[:en:Farkha|Farkha]]» frå ,  den 20. september 2015.* 
*** oppgav desse kjeldene:*
*
*  (p. 76 and n4. Sitert i Sharon, 2004, s. 189)
*  s.  284  
*  s. 159
*
*  s.116
*
*  (P. 229)
* s.  188 -200



## Bakgrunnsstoff
*Velkomen til Farkha
Sarta

**Sarta** (arabisk سرطّه) er ein palestinsk by som ligg i Salfit guvernement nord på Vestbreidda, 22 kilometer sørvest for Nablus. I følgje Palestinsk statistisk sentralbyrå hadde han eit folketal på kring 2&nbsp;530 i 2007.

## Historie
Sarta ligg på ein gammal stad, der cisterner og kolumbarium er hogde ut i fjellet.

Landsbyen vart ein del av Det osmanske riket i 1517 i lag med resten av Palestina, og i 1596 oppført i skattelister som ein del av Jabal Qubal *[[nahiya]]* i Nablus *[[liwa]]*. Han hadde då eit folketal på seks hushaldningar, alle muslimar. Landsbybuarane betalte skatt for kveite, bygg, sommaravlingar, oliventre, geiter og bikubar.

Den franske oppdagaren Victor Guérin vitja landsbyen i 1870, og noterte 40 hus, somme i betre stand enn andre. Steinhusa var både raude og kvite. Fleire gamle cisterner hogde ut i berget, gav vatn til innbyggjarane. I «Survey of Western Palestina» i 1882, vart Serta skildra som ein liten steinlandsby.

I ei folketeljing i 1922 utført av Dei britiske mandatstyresmaktene, hadde Sarta eit folketal på 275 muslimar og ein jøde, medan han i folketeljinga i 1931 hadde 76 busette hus og eit folketal på 317, alle muslimar.  I 1945 var folketalet 420 arabarar, medan det samla landarealet var 5&nbsp;584 mål, i følgje ei offisiell landmåling. Av dette var 1&nbsp;858 for plantasjar og irrigert land, 766 for korn, medan 23 mål var klassifisert som utbygde område.

## Kjelder


**Denne artikkelen bygger på «[[:en:Sarta|Sarta]]» frå ,  den 20. september 2015.* 
*** oppgav desse kjeldene:*
*
*
* 
* 
*
*
*
*


## Bakgrunnsstoff
*Velkomen til Sarta
Yasuf

** Yasuf** (arabisk ياسوف) er ein palestinsk by som ligg i Salfit guvernement nord på Vestbreidda, 7&nbsp;km nordaust for Salfit, 37&nbsp;km sørvest for Nablus og like ved den israelske busetjinga Kfar Tapuach. I følgje Palestinsk statistisk sentralbyrå hadde han eit folketal på 1&nbsp;621 i 2007. Kring 87 % av folkesetnaden livnærer seg av jordbruk, medan resten arbeider i offentleg sektor.

## Arkeologi
Nordaust og sørvest for landsbyen ligg ein stor gravplass, med graver hogde inn i berget. Ein har òg funne bysantinsk keramikk her.

## Historie
I romersk tid i Palestina (ca. 63 fvt.-330 evt), vart landsbyen kalla *Yaashuv* og var nemnt i Samaria Ostraca, og var ein av tre viktige marknader for frukt, korn og grønsaker nord i Judeafjella, sør i Samaria, og regionen Lod.

I krossfarartida skreiv Diya' al-Din (1173–1245) at det låg ein landleg moské i Yasuf, og indikerte at det var ein stor muslimsk folkesetnad i landsbyen på den tida.

Staden stod oppført i osmanske skattelister i 1596 som Yasuf ar-Rumman i Jabal Qubal *[[nahiya]]* i Nablus *[[liwa]]*. Han hadde eit folketal på 41 hushaldningar og 8 ungkarar, alle muslimar. Landsbybuarane betalte skatt for kveite, bygg, sommaravlingar, oliven, geiter og bikubar.

Den franske oppdagaren Victor Guérin vitja landsby i 1870, og noterte ned kring 350 innbyggjarar. Landsbyen verka særs gammal med gamle murhus og murar. Landsbyen hadde ei rik vassforsyning. Vatnet vart mellom anna nytta for hagar med oliven og granateple. I *The Survey of Western Palestine* (1882) vart Yasuf skildra som «ein eldgammal landsby,» i ein del med ein romersk veg like ved. 

I ei folketeljing i 1922 utført av Dei britiske mandatstyresmaktene hadde Yasuf eit folketal på 172, alle muslimar, medan han i folketeljinga i 1931 hadde 61 busette hus og eit folketal på 257, framleis alle muslimar.  I 1945 var folketalet 360, alle arabarar, medan det samla landarealet var 6&nbsp;068 mål, i følgje ei offisiell landmåling. Av dette var 928 for plantasjar og irrigert land, 1&nbsp;991 for korn, medan 35 mål var klassifisert som utbygde område.

### Israel-Palestina-konflikten
Den 11. desember 2009 vart Yasuf's Al-Kabir-moskeen vandalisert og sett i brann. Israelsk politi mistenkte israelske busetjarar. Bønetepper og heilage bøker vart øydelagde i brannen, og brannstiftarane hadde skrive på veggane «Me skal brenne dykk alle» og «Førebu dykk på å betale prisen». Eit par månader seinare hadde radikale busetjarar erklært at palestinarar på Vestbreidda skulle få betale «prisen» kvar gong israelske styrkar reiv ned ulovlege israelske busetjingar. Etter hendinga opna israelske styrkar eld mot 100 palestinske innbyggjarar i landsbyen, som demonstrerte mot eldpåsetjinga.

I januar 2010 vart den ekstremistiske busetjaren rabbi Yitzhak Shapira arrestert av israelsk politi for å ha vore involvert i brannstiftinga, men han nekta all involvering og vart seinare sleppt fri på grunn av mangel på bevis.

## Kjelder

**Denne artikkelen bygger på «[[:en:Yasuf|Yasuf]]» frå ,  den 20. september 2015.* 
*** oppgav desse kjeldene:*
*
*
* 
* 
* 
*
*
*
*
*


## Bakgrunnsstoff
*Velkomen til Yasuf
Az-Zawiya

**Az-Zawiya** (arabisk الزاويه) er ein palestinsk by i Salfit guvernement nord på Vestbreidda, 15 kilometer vest for Salfit og 24 kilometer sør for Qalqilya. I følgje Palestinsk statistisk sentralbyrå hadde az-Zawiya eit folketal på 4&nbsp;754 i 2007. 

## Historie
Zawiya var oppført i 1596 på osmanske skattelister som ein del av Jabal Qubal *[[nahiya]]* i Nablus *[[liwa]]*. Han har eit folketal på fire hushaldningar, alle muslimar, og betalte skatt for kveite, bygg, frukttre, tilfeldige inntekter, geiter og bikubar.
Den franske oppdagaren Victor Guérin vitja landsbyen i 1870, og skildra han som ein stad med kring 200 innbyggjarar og ein liten moské. I 1882 skildra Palestine Exploration Fund i *Survey of Western Palestine* landsbyen som mellomstor, «truleg ein eldgammal stad, med graver hogde ut i berget i sør.»

I ei folketeljing i 1922 utført av Dei britiske mandatstyresmaktene, hadde Zawiya (kalla Zawiyeh) eit folketal på 396, to kristne og resten muslimar, medan han i folketeljinga i 1931 hadde 122 busette hus og eit folketal på 513, alle muslimar.

I 1945 var folketalet 720 medan det samla landarealet var 11&nbsp;516 mål, i følgje ei offisiell landmåling. Av dette var 964 for plantasjar og irrigert land, 2&nbsp;055 for korn, medan 41 mål var klassifisert som utbygde område.

## Kjelder


**Denne artikkelen bygger på «[[:en:Zawiya, West Bank|Zawiya, West Bank]]» frå ,  den 20. september 2015.* 
*** oppgav desse kjeldene:*
*
*
*
*
*
*
*
*


## Bakgrunnsstoff
*Velkomen til al-Zawiya
*Az Zawiya Town (Fact Sheet), ARIJ
*Az Zawiya Town Profile, ARIJ
*Az Zawiya  Areal photo, ARIJ
*Construction works in The Segregation Wall resumed The case of As Sawiya landsby Salfit guvernement, ARIJ, 21, May,2005
*More of Az Zawiya landsby lands confiscated for the construction of a security road  09, oktober, 2006
Diavatá

**Diavatá** (gresk Διαβατά) er ein by i periferieininga Thessaloníki i periferien Sentral-Makedonía i Hellas. Diavatá høyrer til kommunaleininga Ekhédoros i kommunen Délta.

## Referansar
Overkriminalretten

**Overkriminalretten** var ein mellombels norsk domstol. Han vart skipa 9. oktober 1807 i Christiania (Oslo) for å døme som høgste instans i straffesaker då sambandet mellom Danmark og Noreg vart brote under Napoleonskrigane, og sakene difor ikkje kunne gå for den ordinære høgsteretten for Danmark-Noreg i København. Overkriminalretten  vart lagd ned i 1810, oppretta att i 1813 og endeleg avvikla i 1815.

Arkivet etter Overkriminalretten er teke vare på i Riksarkivet i Oslo.

## Bakgrunnsstoff
*Overkriminalretten på Arkivportalen, Riksarkivet i Oslo.
Standard Liège

**Royal Standard de Liège**, kjend som **Standard Liège**, er ein belgisk fotballklubb heimehøyrande i Liège. Klubben, som vart skipa i 1898, har utan avbrot delteke i den nasjonale toppdivisjonen sidan 1921, lenger enn nokoan annan klubb. Standard Liège spelar heimekampane på Stade Maurice Dufrasne, eit stadion frå 1909 med plass til 30&nbsp;000 tilskodarar. Laget spelar i raude drakter og kvite bukser.

Standard Liège har vunne ti seriemeisterskap, sist i 2009. Seks gongar klubben vunne den nasjonale cupmeisterskapen. I 1982 spelte Standard Liège seg fram til finalen i cupvinnarcupen, ein kamp som enda med tap 1-2 mot FC Barcelona.

### Merittar
*Tapande finalist i Cupvinnarcupen 1982
*Seriemeister i Belgia: 1958, 1961, 1963, 1969, 1970, 1971, 1982, 1983, 2008 og 2009
*Cupmeister i Belgia: 1954, 1966, 1967, 1981, 1993 og 2011

## Kjelder

**Denne artikkelen bygger på «[[:en:Standard Liège|Standard Liège]]» frå ,  den 21. september 2015.*
Royal Antwerp

**Royal Antwerp Footvall Club** er den eldste fotballklubben i Belgia, skipa i Antwerpen i 1880. Klubben nådde finalen i Cupvinnarcupen i 1993, der den møtte italienske Parma FC på Wembley Stadium, kampen med Parma-siger 3-1. 

Royal Antwerp har vunne fire seriemeisterskap og to nasjonale cupmeisterskap. Sidan 2004 har klubben spelt i belgisk 2. divisjon.

Sidan 1923 har Royal Antwerp spelt heimekampane på Bosuilstadion, eit stadion med 13&nbsp;373 tribuneplassar. Laget spelar i kvite drakter og raude bukser.

### Merittar
* Tapande finalist i Cupvinnarcupen 1993
* Seriemeister i Belgia: 1929, 1931, 1944 og 1957
* Cupvinnar i Belgia: 1955, 1992, 2020 og 2023

## Kjelder

**Denne artikkelen bygger på «[[:de:Royal Antwerp FC|Royal Antwerp FC]]» frå ,  den 21. september 2015.*
Néi Epivátes

**Néi Epivátes** (gresk Νέοι Επιβάτες) er ein distriktsby i periferieininga Thessaloníki i periferien Sentral-Makedonía i Hellas. Néi Epivátes høyrer til kommunaleininga Thermaikós i kommunen Thermaikós.

## Referansar
Ma Rainey

**Gertrude Pridgett Rainey**, betre kjend som **Ma Rainey** (), var ein amerikansk songar som blir rekna som ei av dei første profesjonelle bluessongarane og tilhøyrde den første generasjonen som spelte inn slik musikk. Ma Rainey er blitt kalla «mora til bluesen» og er kjend for innspelingar av songar som «Bo-weevil Blues» (1923), «Moonshine Blues» (1923), «See See Rider Blues» (1924), «Black Bottom» (1927) og «Soon This Morning» (1927).

Ma Rainey byrja å opptre som ung tenåring. Ho fekk artistnamnet sitt etter å ha gifta seg med Will Rainey i 1904. Dei turnerte først med Rabbit Foot Minstrels og seinare som si eiga gruppe kjend som «Rainey and Rainey, Assassinators of the Blues». 

Ho gjorde sitt første lydopptak i 1923, og i løpet av dei neste fem åra gjorde ho over hundre innspelingar.
Ho gjorde opptak med Louis Armstrong, og turnerte og gjorde innspelingar med Georgia Jazz Band. Rainey fortsette å turnera fram til 1935, då ho trekte seg tilbake og vende attende til heimbyen sin.

## Kjelder

**Denne artikkelen bygger på «[[:en:Ma Rainey|Ma Rainey]]» frå ,  den 22. september 2015.*  

## Bakgrunnsstoff

*Gertrude “Ma” Rainey  i *The New Georgia Encyclopedia.* 
*
Ajía Paraskeví i Thessaloníki

**Ajía Paraskeví** (gresk Αγία Παρασκευή) er ein distriktsby i periferieininga Thessaloníki i periferien Sentral-Makedonía i Hellas. Ajía Paraskeví høyrer til kommunaleininga Vasiliká i kommunen Thérmi.

## Referansar
Plajári

**Plajári** (gresk Πλαγιάρι) er ein distriktsby i periferieininga Thessaloníki i periferien Sentral-Makedonía i Hellas. Plajári høyrer til kommunaleininga Míkra i kommunen Thérmi.

## Referansar
Yngve Frøyen

**Yngve Frøyen** () er ein norsk forfattar frå Kalvåg i Bremanger.  Han har skrive barne- og ungdomsbøker, og han vart nominert til Uprisen i 2007 for boka *Forfedrene* og i 2010 for  *Gutten som hatet desember*.

Han debuterte i 1999 med spenningsromanen *Føniks*.
## Bibliografi
* 
* 
* 
* 
* 
* 
* 
* 
* 

## Kjelder

*  
## Bakgrunnsstoff
*
*
Rawabi

**Rawabi** (arabisk روابي, tyder «Åsane») er den første palestinske planlagde byen på Vestbreidda. Rawabi ligg nær Birzeit og Ramallah. Det er teikna ein byplan for byen, som vil bestå av 10&nbsp;000 heimar i seks nabolag, med eit folketal på 40&nbsp;000. Bygginga byrja i januar 2010.

## Plassering
Rawabi ligg 9&nbsp;km nordvest for Ramallah, 3,5&nbsp;km nord for Birzeit, 20&nbsp;km nord for Jerusalem, 40&nbsp;km aust for Tel Aviv, og 25&nbsp;km sør for Nablus. Amman, hovudstaden i Jordan, ligg 70&nbsp;km aust for Rawabi. 

## Kjelder

**Denne artikkelen bygger på «[[:en:Rawabi|Rawabi]]» frå ,  den 22. september 2015.*  

## Bakgrunnsstoff

* Offisiell nettstad
Bani Zeid al-Sharqiya

**Bani Zeid al-Sharqiya** (arabisk بني زيد الشرقية) er ein palestinsk by nord på Vestbreidda, nord for Ramallah i Ramallah og al-Bireh guvernement. Han vart danna då landsbyane ‘Arura, Mazari al-Nubani og Abwein, sjølv om sistnemnde ligg fråskild frå kommunen. Bani Zeid al-Sharqiya ligg 3&nbsp;km nord for Ajjul og andre stader i nærleiken er Deir as-Sudan i søraust, Kafr Ein i aust og Abwein i sørvest.

## Historie

Både Arura og Mazari al-Nubani var ein del av Bani Zeid underdistrikt i Jerusalem sanjak. Dei to landsbyane produsert i lag 99 qintar med olivenolje, det viktigaste jordbruksproduktet frå Bani Zeid.

I 1596 stod 'Arura oppført i osmanske skattelister som ein del av Quds *[[nahiya]]* i Quds *[[liwa]]*. Han hadde eit folketal på 62 hushaldningar, alle muslimar, og betalte skatt for kveite, bygg, oliventre, vindruer og frukttre, geiter og/eller bikubar. Den franske oppdagaren Victor Guérin vitja landsbyen seint på 1800-talet, og han hadde då kring 350-400 innbyggjarar. Guerin observerte fragment av søyler og andre indikasjonar på at det var ein svært gammal stad. I 1882 skildra Palestine Exploration Fund i *Survey of Western Palestine* landsbyen, kalla *Arara*, som liten, i høgt lende og merkverdig fordi det låg fem heilage stader på vestsida av landsbyen.

I 1945 var det samla landarealet 10&nbsp;978 mål, og av dette var 26 utbygde område og 2&nbsp;550 nytta til olivenlundar.

## Kjelder


**Denne artikkelen bygger på «[[:en:Bani Zeid al-Sharqiya|Bani Zeid al-Sharqiya]]» frå ,  den 22. september 2015.* 
*** oppgav desse kjeldene:*
*  
* 
*
*
*
*
*
*
* 
*
*
*


## Bakgrunnsstoff
*Velkomen til 'Arura
* Velkomen til Mazari' al-Nubani
Beit Liqya

** Beit Liqya** (arabisk بيت لقيا) er ein palestinsk by som ligg i Ramallah og al-Bireh guvernement nord på Vestbreidda, 21 kilometer sørvest for Ramallah. I følgje Palestinsk statistisk sentralbyrå hadde han eit folketal på kring 7&nbsp;710 i 2007.

## Historie
Beit Liqya, vart som resten av Palestina, ein del av Det osmanske riket in1517, og i 1557 vart inntekter frå landsbyen gjeven til ein ny waqf i Hasseki Sultan Imaret i Jerusalem, oppretta av hasseki Hurrem Sultan (Roxelana), kona til Suleiman den store.

Den franske oppdagaren Victor Guérin vitja landsbyen i 1863, og estimerte at han hadde kring 500 innbyggjarar. Han nemnte òg ein wali for ein sjeik Abou Ismail. I 1883 skildra Palestine Exploration Fund i *Survey of Western Palestine* Beit Likia som ein «liten landsby langs hovudvegen ved foten av åsane, forsynt av cisterner. Det ligg eldgamle tufter mellom husa.»

I ei folketeljing i 1922 utført av Dei britiske mandatstyresmaktene hadde hadde Beit Leqia eit folketal på 739, alle muslimar, dette auka i folketeljinga i 1931, då Beit Liqya hadde 209 busette hus og eit folketal på 858, framleis alle muslimar.

I 1945 var folketalet 1&nbsp;040, alle arabarar, medan det samla landarealet var 14&nbsp;358 mål, i følgje ei offisiell landmåling. Av dette var 1&nbsp;918  for plantasjar og irrigert land, 6&nbsp;469 for korn, medan 39 mål var klassifisert som utbygde område.

## Kjelder

**Denne artikkelen bygger på «[[:en:Beit Liqya|Beit Liqya]]» frå ,  den 22. september 2015.* 
*** oppgav desse kjeldene:*
*
*  
* 
*
*
*
*  
*

## Bakgrunnsstoff
*Velkomen til Bayt Liqya
Bir Zeit

**Birzeit** (arabisk بيرزيت), òg **Bir Zeit**, er ein palestinsk by nord for Ramallah sentralt på Vestbreidda. Folketalet i 2007 var 4&nbsp;529. Birzeit er ein hovudsakleg kristen by og her ligg Birzeit universitet.

## Historie
Birzeit er datert attende til bysantinsk tid og tidlegare.

Landsbyen vart ein del av Det osmanske riket i 1517 i lag med resten av Palestina, og i 1596 stod han oppført i skattelister under namnet Bir Zayt, som ein del av Jabal Quds *[[nahiya]]* i Quds *[[liwa]]*. Han hadde eit folketal på 26 hushaldningar, alle muslimar. Innbyggjarane i landsbyen betalte skatt for kveite, bygg, oliventre, vindruer, frukttre, og geiter og/eller bikubar.

Den franske oppdagaren Victor Guérin vitja landsbyen i juli 1863. Han estimerte eit folketal på 1&nbsp;800 innbyggjarar, av dei var 140 latinske katolikkar, medan dei andre var «skismatiske grekarar» og muslimar. Det katolske soknet vart styrt av ein ung fransk missjonær, fader Joly. Hagane voks godt og jordsmonnet var naturleg frodig. Her var rikt på vindruer, fiken og pærer. Han merka seg òg vakre valnøttre.

I 1882 skildra Palestine Exploration Fund i *Survey of Western Palestine* Bir Zeit som «ein kristen, mellomstor landsby, med ei gresk kyrkje og ei latinsk kyrkje, ein brunn i nord og oliven i området rundt.» Det raude taket på den latinske kyrkja vart sagt å stå ut i landskapet.

I ei folketeljing i 1922 utført av Dei britiske mandatstyresmaktene hadde hadde landsbyen, kalla *Bair Zait,* eit folketal på 896; 119 var muslimar og 777 kristne, medan han i folketeljinga i 1931 hadde 251 busette hus og eit samla folketal på 1233; 362 muslimar og 871 kristne. 

I 1945 var folketalet 1&nbsp;560, alle arabarar, medan det samla landarealet var 14&nbsp;088 mål, i følgje ei offisiell landmåling. Av dette var 6&nbsp;908 for plantasjar og irrigert land, 2&nbsp;414 for korn, medan 402 mål var klassifisert som utbygde område.

## Kjelder


**Denne artikkelen bygger på «[[:en:Bir Zeit|Bir Zeit]]» frå ,  den 22. september 2015.* 
*** oppgav desse kjeldene:*
*
*
*
*
*
*
*


## Bakgrunnsstoff
* Velkomen til Bir Zeit
Deir Dibwan

**Deir Dibwan** (arabisk دير دبوان) er ein palestinsk by i Ramallah og al-Bireh guvernement, sentralt på Vestbreidda 7 kilometer aust for Ramallah. I følgje Palestinsk statistisk sentralbyrå hadde byen eit folketal på kring 5&nbsp;252 innbyggjarar i 2006. Deir Dibwan vart bygd nær ruinane av Et-Tell.

## Namn
Ordet *Deir* tyder kloster (kyrkje eller tempel) og ordet *dibwan* kjem frå namnet på «divan» eller eit råd. Han har òg blitt kalla Deir Dubwan, der *Dubwan* er eit eigennamn.

## Historie
Et-Tell er ein haug som ligg like vest for landsbyen.

Seint i osmansk tid, i 1838, skildra den amerikanske vitskapsmannen Edward Robinson Deir Dibwan som  «forholdsvis velståande» og det vart produsert store mengder fiken.

Den franske oppdagaren Victor Guérin vitja landsbyen i juli 1863, og estimerte at han hadde 500 innbyggjarar, liggjande på ei steinete slette. Det høgaste punktet på sletta var dekt av ruinane av eit gammalt bygg, som folk kalla Ed-Deir (klosteret). Han noterte òg fleire cisterner hogde ut i berget, som han meinte var datert til antikken. 

I 1883 skildra Palestine Exploration Fund i *Survey of Western Palestine* Deir Diwan som ein «stor og velhalden steinlandsby, på flatt lende med ein kupert dal i nord og ope lende i sør. Det ligg nokre få oliventre kring staden. Ein del av innbyggjarane er kristne.»

I ei folketeljing i 1922 utført av Dei britiske mandatstyresmaktene hadde landsbyen, kalla *Dair Dilwan,* eit folketal på 1&nbsp;382, alle muslimar, medan han i folketeljinga i 1931 hadde 384 busette hus og eit folketal på 1688, framleis alle muslimar.  

I 1945 var folketalet 2&nbsp;080, alle arabarar, medan det samla landarealet var 73&nbsp;332 mål, i følgje ei offisiell landmåling. Av dette var 5&nbsp;052 for plantasjar og irrigert land, 10&nbsp;695 for korn, medan 164 mål var klassifisert som utbygde område.

## Kjelder

**Denne artikkelen bygger på «[[:en:Deir Dibwan|Deir Dibwan]]» frå ,  den 22. september 2015.* 
*** oppgav desse kjeldene:*
*
*  
*  
* 
*
*
*
*


## Bakgrunnsstoff
*Offisiell nettstad 
* Velkomen til Dayr Dibwan
Al-Mazra'a ash-Sharqiya

**al-Mazra'a ash-Sharqiya** (arabisk المزرعه الشرقيّه) er ein palestinsk by i Ramallah og al-Bireh guvernement, 15 kilometer nordaust for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på kring 4&nbsp;495 innbyggjarar i 2007.

Det ligg mange store herskapshus i byen, noko som gjorde at BBC kalla han Vestbreidda sitt svar på Miami.

## Kjelder

**Denne artikkelen bygger på «[[:en:Al-Mazra&#39;a ash-Sharqiya|Al-Mazra&#39;a ash-Sharqiya]]» frå ,  den 22. september 2015.* 
*** oppgav desse kjeldene:*

## Bakgrunnsstoff
*Velkomen til al-Mazra'a al-Sharqiya
Ni'lin

**Ni'lin** (arabisk نعلين) er ein palestinsk by i Ramallah og al-Bireh guvernement, sentralt på Vestbreidda, 17&nbsp;km vest for Ramallah. Ni'lin ligg kring 3&nbsp;km aust for våpenkvilelinja frå 1949 (den grøne linja) og grensa til Deir Qaddis, dei israelske busetjingane Nili og Na'ale i nordaust, landsbyen al-Midya og Modi'in Illit (Kiryat Sefer) i sør, Budrus (4 km) og Qibya (5 km) i nordvest. Det samle landarealet til kommunen kring 14&nbsp;800 mål og av dette er 660 urbant.

Dei fleste innbyggjarane livnærer seg av jordbruk og før den andre Intifada, hadde mange jobbar i anleggsverksemda i Israel. I følgje Palestinsk statistisk sentralbyrå hadde byen eit folketal på kring 4&nbsp;750 innbyggjarar i 2006.

Han ligg 262 meter over havet og har milde vintrar og varme, tørre somrar med dagtemperaturar i snitt over 32 °C.

## Historie
I 1596 stod Ni'lin oppført i osmansk skatteregister som ein del av Ramla *[[nahiya]]* i Gaza *[[liwa]]*. Han hadde eit folketal på 72 hushaldningar, alle muslimar, og betalte skatt for kveite, bygg, sommaravlingar, oliventre, frukttre, geiter og/eller bikubar, og ei presse for oliven eller druer.

I 1882 skildra Palestine Exploration Fund i *Survey of Western Palestine* Ni'lin (kalla N'alin) som ein «stor landsby i høgt lende, omgjeve av oliven, med vassforsyning frå cisterner.»

I folketeljinga i 1922, utført av Dei britiske mandatstyresmaktene, hadde landsbyen (kalla *Na'lin*) eit folketal på 1&nbsp;160, alle muslimar, medan han i folketeljinga i 1931 hadde 1249 innbyggjarar, av dette éin kristen og resten muslimar, i 299 busette hus.

I 1945 var folketalet i Ni'lin 1&nbsp;420, alle arabarar, som eigde 15&nbsp;875 mål land i følgje ei offisiell landmåling. Av dette var 5&nbsp;921 mål var plantasjar og irrigert land, 3&nbsp;053 mål vart nytta for korn, medan 29 mål var utbygd (urbant) land.

## Kjelder

**Denne artikkelen bygger på «[[:en:Ni&#39;lin|Ni&#39;lin]]» frå ,  den 22. september 2015.* 
*** oppgav desse kjeldene:*
* 
*
*
*
*



## Bakgrunnsstoff
*Ni`lin på Palestinaremembered.com
Turmus Ayya

**Turmus Ayya** (arabisk ترمسعيّا, hebraisk skrift תורמוס עיא) er ein palestinsk by som ligg i Ramallah og al-Bireh guvernement på Vestbreidda. I området rundt ligg landsbyane Sinjil (سنجل), Khirbet Abu Falah (خربة ابو فلاح) og den israelske busetjinga Shilo. I følgje Palestinsk statistisk sentralbyrå (PCBS) hadde han eit folketal på 3&nbsp;736 i 2007.

## Geografi

Turmus Ayya ligg 22&nbsp;km nordaust for byen Ramallah. Han dekkjer kring 18 kvadratkilometer og ligg 720 moh. Han er den nordlegaste byen i Ramallah-distriktet. Turmus Ayya har same klima som resten av det sentrale Vestbreidda, med regn om vinteren, og tørre, varme somrar. 

## Historie
I 1596 var Turmus Ayya oppført i osmanske skattelister som ein del av Quds *[[nahiya]]* i Quds *[[liwa]]*. Han hadde eit folketal på 43 hushaldningar, alle muslimar, og betalte skatt for kveite, bygg, oliventre, vindruer, frukttre, geiter og/eller bikubar.

Den franske oppdagaren Victor Guérin vitja landsbyen i 1870, og fann her eldgamle cisterner, hus bygde av tilskjerte steinar, ein øydelagd overliggar med ein krans inngravert og fragment av ei søyle. Han skreiv vidare at landsbyen hadde kring 700 innbyggjarar, og vart styrt av to sjeikar og delt inn i to forskjellige område. Somme av dei gamle cisternene var nesten tørre, og kvinnene måtte hente vatn anten frå Ain Siloun eller Ain Sindjel.  

Palestine Exploration Fund skildra i *Survey of Western Palestine* i 1882 Turmus 'Aya som «ein landsby på ei låg høgd, med ei frodig slette, og ei kjelde i sør. Landsbyen er mellomstor, og omgjeve av frukttre.	I sør, ved foten av høgda, ligg ein i augefallande kvit kuppel over den heilage staden.»

I folketeljinga i 1922, utført av Dei britiske mandatstyresmaktene, hadde Turmus Ayya eit folketal på 707, alle muslimar, medan han i folketeljinga i 1931 hadde 185 busette hus og eit folketal på 717, alle muslimar, utanom éi kristen kvinne.

I 1945 var folketalet 960, alle arabarar, medan det samla landarealet var 17&nbsp;611 mål, i følgje ei offisiell landmåling. Av dette var 3&nbsp;665  for plantasjar og irrigert land, 7&nbsp;357 for korn, medan 54 mål var klassifisert som utbygde område.

## Kjelder

**Denne artikkelen bygger på «[[:en:Turmus Ayya|Turmus Ayya]]» frå ,  den 22. september 2015.* 
*** oppgav desse kjeldene:* 
*
* 
*  
*
*
*
*


## Bakgrunnsstoff
* Velkomen til Turmus 'Ayya
Silwad

**Silwad** (arabisk سلواد, hebraisk skrift סילואד) er ein palestinsk by som ligg 12 kilometer nordaust for Ramallah, kring 5&nbsp;km frå hovudvegen Nablus-Jerusalem. Silwad ligg 860 meter over havet. I følgje Palestinsk statistisk sentralbyrå (PCBS) hadde byen eit folketal på 6&nbsp;123 innbyggjarar i 2007. 

Staden har middelhavsklima modererat av fjellandskapet. Vintrane er kalde og fuktige, og det kjem nokre dagar med snø kvart år. Årsmiddelnedbøren er på kring 750 millimeter. Somrane er tørre og milde. 

## Demografi
I folketeljinga i 1931 hadde Silwad 380 busette hus og eit folketal på 1631 muslimar og fire kristne.

## Kjelder

**Denne artikkelen bygger på «[[:en:Silwad|Silwad]]» frå ,  den 22. september 2015.*  
 

## Bakgrunnsstoff
*Silwad.com
Al-Zaitounah

**Al-Zaitounah** (arabisk الزيتونة, tyder «Olivenen») er ein palestinsk by i Ramallah og al-Bireh guvernement. Han vart grunnlagd i 2005 då landsbyane Abu Shukheidim og al-Mazra'a al-Qibliya vart slått saman. I 2007 var folketalet i al-Zaitounah på 6&nbsp;190, i følgje Palestinsk statistisk sentralbyrå (PCBS).

## Kjelder

**Denne artikkelen bygger på «[[:en:Al-Zaitounah|Al-Zaitounah]]» frå ,  den 22. september 2015.* 
*** oppgav desse kjeldene:*



## Bakgrunnsstoff
*Offisiell nettstad  
* Velkomen til Abu Shukheidim
Al-Ittihad i Ramallah

**Al-Ittihad** (arabisk الاتحاد tyder «Unionen») er ein palestinsk by i Ramallah og al-Bireh guvernement, skapt i 1997 då tre mindre byar vart slått saman. Desse var Beitillu, Deir 'Ammar og Jammala.  I følgje Palestinsk statistisk sentralbyrå hadde han eit folketal på kring 6&nbsp;803 i 2007.

## Beitillu

** Beitillu** (arabisk بيتللو) er ein palestinsk by som ligg i Ramallah og al-Bireh guvernement nord på Vestbreidda, 19 kilometer nordvest for Ramallah. I følgje Palestinsk statistisk sentralbyrå hadde han eit folketal på kring 3&nbsp;083 i 2006

## Deir 'Ammar

**Deir 'Ammar** (arabisk دير عمار) er ein palestinsk by i Ramallah og al-Bireh guvernement, 17 kilometer nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 2&nbsp;414 innbyggjarar i 2006.

## Jammala
**Jammala** (arabisk جمّالا) er ein palestinsk by i Ramallah og al-Bireh guvernement, 18 kilometer nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 1&nbsp;453 innbyggjarar i 2006.

## Kjelder

**Denne artikkelen bygger på «[[:en:Al-Ittihad, Ramallah|Al-Ittihad, Ramallah]]» frå ,  den 22. september 2015.* 
*** oppgav desse kjeldene:*



## Bakgrunnsstoff
*Offisiell nettstad
Kharbatha al-Misbah

**Kharbatha al-Misbah** (arabisk خربثا المصباح) er ein palestinsk by sentralt på Vestbreidda, 15&nbsp;km vest for Ramallah i Ramallah og al-Bireh guvernement. I følgje Palestinsk statistisk sentralbyrå hadde byen eit folketal på 5&nbsp;211 i 2007. I nærleiken ligg Beit Liqya i sør og Beit Ur at-Tahta i aust. Han vart styrt som ein landsbykommune.

## Historie
I 1883 skildra «Survey of Western Palestina» landsbyen, som då vart kalla Khurbetha ibn es Seba, som  «ein liten landsby på ein rygg, med ein brunn i aust.»

I folketeljinga i 1922, utført av Dei britiske mandatstyresmaktene hadde Kherbet al-Mesbah  eit folketal på 369, alle muslimar.   I folketeljinga i 1931 hadde dette auka til 488, framleis alle muslimar, i 121 busette hus.

I 1945 var folketalet i Khirbat el Misbah 600, alle arabarar, som eigde 4&nbsp;438 mål land i følgje ei offisiell landmåling. 1&nbsp;026 mål var plantasjar og irrigert land, 2&nbsp;133 nytta for korn, medan 25 mål var utbygd (urbant) land.

Det ligg to moskéar i byen: Omri-moskeen og al-Kawthar-moskeen. Den førstenemnde vart bygd over ruinane av ei eldgammal kyrkje og renovert i 1965. Innafor kommunegrensa ligg eldgamle romerske graver og jødiske synagoger. 

## Kjelder


**Denne artikkelen bygger på «[[:en:Kharbatha al-Misbah|Kharbatha al-Misbah]]» frå ,  den 22. september 2015.* 
*** oppgav desse kjeldene:*
* 
*
*
*


## Bakgrunnsstoff
*Velkommen til Kh. al-Misbah
* Bilete
Deir Jarir

**Deir Jarir** (arabisk دير جرير) er ein palestinsk jordbruksby i Ramallah og al-Bireh guvernement, sentralt på Vestbreidda, 11 kilometer nordaust for Ramallah. Han ligg på ein åstopp oppom Jordandalen i ei høgd på 900 meter over havet. I følgje Palestinsk statistisk sentralbyrå (PCBS) hadde Deir Jarir eit folketal på kring 3&nbsp;986 innbyggjarar i 2006.

## Historie
Namnet tyder Jerir-klosteret eller Jerir-huset, kalla opp etter den arabiske diktaren Jarir.

I 1596 stod landsbyen oppført (med namnet *Dar Jarir*) i osmanske skattelister som ein del av Quds *[[nahiya]]* i Quds *[[liwa]]*. Han hadde eit folketal på 23 hushaldningar, alle muslimar. Skattar vart betalte for kveite, bygg, oliven, vindruer, frukttre, tilfeldige inntekter, geiter og/eller bikubar.

Den franske oppdagaren Victor Guérin vitja landsbyen i 1860-åra, og estimerte at han hadde kring 200 innbyggjarar. I 1882 skildra Palestine Exploration Fund i *Survey of Western Palestine* Dar Jerir som «ein mellomstor landsby, med gamle graver i sør, og ei kjelde i vest; nokre få oliventre på same side.»

I folketeljinga i 1922, utført av Dei britiske mandatstyresmaktene hadde landsbyen, då kalla *Dair Ijreer*, eit folketal på 739, alle  muslimar.  I folketeljinga i 1931 var folketalet i Deir Jarir 847, framleis berre muslimar, i 172 busette hus.

I 1945 var folketalet i Deir Jarir 1&nbsp;080, alle arabarar, som eigde 33&nbsp;161 mål land i følgje ei offisiell landmåling. 3&nbsp;091 mål var plantasjar og irrigert land, 6&nbsp;499 nytta for korn, medan 40 mål var utbygd (urbant) land.

## Kjelder


**Denne artikkelen bygger på «[[:en:Deir Jarir|Deir Jarir]]» frå ,  den 22. september 2015.* 
*** oppgav desse kjeldene:*
*  
*
*
* 
*
*
*


## Bakgrunnsstoff
* Foto
*Velkomen til Dayr Jarir
Abu Qash

**Abu Qash** (arabisk ابو قش) er ein palestinsk by som ligg i Ramallah og al-Bireh guvernement nord på Vestbreidda, 6&nbsp;km nord for Ramallah og 1&nbsp;km sør for Birzeit universitet. I følgje Palestinsk statistisk sentralbyrå hadde han eit folketal på kring 1&nbsp;404 i 2007.

## Kjelder

**Denne artikkelen bygger på «[[:en:Abu Qash|Abu Qash]]» frå ,  den 22. september 2015.* 
*** oppgav desse kjeldene:*
Ras Karkar

**Ras Karkar** (arabisk رأس كركر) er ein palestinsk landsby i Ramallah og al-Bireh guvernement, 11&nbsp;km nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 1&nbsp;663 innbyggjarar i 2007.

Det ligg ei borg øvst i landsbyen, som òg vert kalla **Ras Ibn Samhan**. Borga ligg på ei høg, bratt klippe omgjeve av kaktusar. 

## Kjelder

**Denne artikkelen bygger på «[[:en:Ras Karkar|Ras Karkar]]» frå ,  den 22. september 2015.* 
*** oppgav desse kjeldene:*



## Bakgrunnsstoff
* Throne Villages , med Ibn Sahman Castle, Ras Karkar, RIWAQ
Yabrud i Ramallah

**Yabrud** (arabisk يبرود) er ein palestinsk landsby i Ramallah og al-Bireh guvernement, sentralt på Vestbreidda. Han ligg kring 13&nbsp;km nordaust for byen Ramallah i ei høgd på 790&nbsp;moh. I følgje Palestinsk statistisk sentralbyrå (PCBS) i 2007 hadde byen eit folketal på 644.

## Kjelder

**Denne artikkelen bygger på «[[:en:Yabrud, Ramallah|Yabrud, Ramallah]]» frå ,  den 22. september 2015.* 
*** oppgav desse kjeldene:*
*, (p. 550)
Aboud

**Aboud** eller **'Abud** (arabisk عابود, *`Ābūd*) er ein palestinsk landsby i Ramallah og al-Bireh guvernement, sentralt på Vestbreidda, Dei palestinske territoria, kring 22 kilometer nordvest for Ramallah og 30 kilometer nord for Jerusalem. Andre byar i nærleiken er al-Lubban i nordaust og Bani Zeid i nordvest. Folkesetnaden i Aboud er hovudsakleg kristne. I følgje Palestinsk statistisk sentralbyrå hadde landsbyen eit folketal på kring 2&nbsp;084 innbyggjarar i 2007. Nær landsbyen ligg mange naturlege kjelder som er kjelda til Yarkonelva.

## Historie
Her finst spor etter romarar, bysantinarar, krossfararar, ajjubidane, mamelukkane og osmanarane. I krossfarartida vart han kalla *Casale Santa Maria*. I 1225 skreiv Yaqut al-Hamawi om Aboud at han var ein «liten by i Filastin-provinsen, nær Jerusalem. Namnet er hebraisk, og har vorte arabifisert.» Den arabiske historikaren al-Maqrizi nemnte staden på 1300-talet. 

### Osmansk tid
Han var oppført i osmanske skattelister som ein del av Ramla *[[nahiya]]* i Gaza sanjak. 

I 1596 hadde han eit folketal på 19 kristne hushaldningar og 16 muslimske hushaldningar, og betalte skatt for kveite, bygg, og andre varer. Han vart seinare ein del av provinsen Bani Zeid.

I 1870 vitja den franske oppdagaren Victor Guérin Aboud og estimerte at han hadde kring 800 innbyggjarar, halvparten  «skismatiske gerkarar» og halvparten muslimar.

I 1882 skildra Palestine Exploration Fund i «Survey of Western Palestine» landsbyen som «ein stor og blømande kristen landsby, i stein, og nesten alle husa er merka med ein raudfarga kross», med eit folketal på 400 ortodokse kristne og 100 muslimar. 

### Det britiske mandatet
I folketeljinga i 1922 hadde Aboud eit folketal på 754, 402 kristne og 352 muslim.  I folketeljinga i 1931 hadde folketalet auka til 910, 470 kristne og 440 muslimar, i 215 hus.

I 1945 var folketalet 1&nbsp;080, alle arabarar, medan det samla landarealet var 15&nbsp;007 mål, i følgje ei offisiell landmåling. Av dette var 4&nbsp;843 for plantasjar og irrigert land, 1&nbsp;905 for korn, medan 55 mål var klassifisert som utbygde område.

## Kjelder

**Denne artikkelen bygger på «[[:en:Aboud|Aboud]]» frå ,  den 22. september 2015.* 
*** oppgav desse kjeldene:*
*
*  (p. 166 ff )
* (s. 302-03, 305, 347)
*  
*   (p. 128 -134 )
* 
*  
* 
*, London,
*  
*
*  (s. 17 - 23  )  
*  (RRH, s. 113, No. 433), (RRH, s. 137-138, No. 518), (RRH, s. 145, No. 547), ( RRH, s. 258-260, No. 983)
*  (RRH Ad, s. 28, No. 458a)


## Bakgrunnsstoff
*Velkomen til 'Abud
*Områdefoto
Am'ari

**al-Am'ari flyktningleir** (arabisk مخيّم الأمعري) er ein palestinsk flyktningleir i Ramallah og al-Bireh guvernement, 2 kilometer sør for Ramallah sentralt på Vestbreidda. I følgje Palestinsk statistisk sentralbyrå (PCBS) hadde leiren eit folketal på 5&nbsp;719 innbyggjarar i 2006. al-Am'ari-leieren har 10&nbsp;377 registrerte flyktningar. Leiren vart grunnlagd i 1949 på 90 mål innan kommunegrensa til al-Bireh. I 1957 var alle telta i leiren erstatta av skur av sememntblokker. Som det meste av leiarane på Vestbreidda, lid Amari av overfolking og dårlege sanitære forhold. Leiren vert styrt av Den palestinske sjølvstyresmakta. Flyktningleiren har to skular, ein for gutar med 1250 elevar, og ein for jenter med 970 elevar.

Fotballaget til leiren har vunne den palestinske fotballmeisterskapen fleire gonger og har representert Palestina både regional og internasjonalt.

## Kjelder

**Denne artikkelen bygger på «[[:en:Al-Am'ari Refugee Camp|Al-Am'ari Refugee Camp]]» frå ,  den 22. september 2015.* 
*** oppgav desse kjeldene:*


## Bakgrunnsstoff
*  Am'ari flyktningleir, UNWRA
Deir 'Ammar-leiren

**Deir Ammar** (arabisk مخيّم دير عمّار) er ein palestinsk flyktningleir i Ramallah og al-Bireh guvernement, 30&nbsp;km nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde leiren eit folketal på 2&nbsp;229 innbyggjarar i 2006. 

Deir Ammar-leiren vart grunnlagd i 1949 på eit område som høyrte til landsbyen Deir Ammar. Til gjengjeld yter installasjonane til UNRWA òg tenester for landsbybuarane, som ikkje er flyktningar. Leiren er under felles israelske/palestinsk kontroll i «Område B». Flyktningleiren har to skular, ein guteskule med 680 elevar, og ein jenteskule med 735 elevar.

## Kjelder

**Denne artikkelen bygger på «[[:en:Deir 'Ammar (camp)|Deir 'Ammar (camp)]]» frå ,  den 22. september 2015.* 
*** oppgav desse kjeldene:*


## Bakgrunnsstoff
*Deir 'Ammar, artiklar frå UNWRA
Qaddura

**Qaddura flyktningleir** (arabisk مخيّم قدورة) er ein palestinsk flyktningleir i Ramallah og al-Bireh guvernement, like utafor sentrum av Ramallah, sentralt på Vestbreidda. I følgje Palestinsk statistisk sentralbyrå (PCBS) hadde leiren eit folketal på 1&nbsp;558 innbyggjarar i 2006. Qaddura-leiren vart grunnlagd i 1948, men er ikkje offisielt rekna som ein UNRWA-leir. 

## Kjelder

**Denne artikkelen bygger på «[[:en:Qaddura|Qaddura]]» frå ,  den 22. september 2015.* 
*** oppgav desse kjeldene:*
Silwad-leiren

**Silwad flyktningleir** (arabisk: مخيم سلواد) ligg nordaust for Ramallah og vart grunnlagd i 1972. Leiren er i dag bustad for kring 600 flyktningar. 

## Kjelder

**Denne artikkelen bygger på «[[:en:Silwad (camp)|Silwad (camp)]]» frå ,  den 22. september 2015.* 
*** oppgav desse kjeldene:*
Saffa i Ramallah

**Saffa** (arabisk صفّا) er ein palestinsk by i Ramallah og al-Bireh guvernement, 18 kilometer vest for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på kring 3&nbsp;802 innbyggjarar i 2007. 

## Kjelder

**Denne artikkelen bygger på «[[:en:Saffa, Ramallah|Saffa, Ramallah]]» frå ,  den 22. september 2015.* 
*** oppgav desse kjeldene:*
Shuqba

**Shuqba** (arabisk شقبة) er ein palestinsk by i Ramallah og al-Bireh guvernement, 18 kilometer nordvest for byen Ramallah i Palestina. Han grensar i sørvest til landsbyen Qibya, i søraust til Shabatin, i nordaust til Deir Abu Mish'al og i nord til den israelske busetjinga Ofarim.

Shuqba hadde 4&nbsp;497 innbyggjarar i 2007.

## Kjelder

**Denne artikkelen bygger på «[[:en:Shuqba|Shuqba]]» frå ,  den 22. september 2015.* 
*** oppgav desse kjeldene:*



## Bakgrunnsstoff
*Velkomen til Shuqba
Abwein

**Abwein** (arabisk عبوين ) er ein palestinsk landsby i Ramallah og al-Bireh guvernement, kring 37 kilometer nord for Ramallah nord på Vestbreidda. I følgje Palestinsk statistisk sentralbyrå hadde Abwein eit folketal på 6&nbsp;000 innbyggjarar i 2007. Dei fleste innbyggjarane i Abwein er etterkomarar etter arabarar frå Tafilah i ørkenen i dagens Jordan.

## Historie
Landsbyen vart ein del av Det osmanske riket i 1517 i lag med resten av Palestina, og i 1596 var han oppført i skattelister som ein del av Quds *[[nahiya]]* i Quds *[[liwa]]*. Han hadde eit folketal på 53 hushaldningar, alle muslimar, og betalte skatt for kveite, bygg, oliventre, vindruer og frukttre, geiter og/eller bikubar.

Den franske oppdagaren Victor Guérin vitja landsbyen, som han kalla *A'youein*, i 1870, og estimerte at han hadde kring 300 innbyggjarar. Han noterte at landsbyen hadde rike vasskjelder, vakre valnøtt-tre, og hagar med fiken, oliven og granateple. 
I 1882 skildra Palestine Exploration Fund i *Survey of Western Palestine* Abwein som ein landsby i ei åsside med ein brunn i sør, og oliventre nedanfor seg i nord.

### Det britiske mandatet
I ei folketeljing i 1922 utført av Dei britiske mandatstyresmaktene hadde 'Abwain eit folketal på 543, alle muslimar. Under folketeljinga i 1931 hadde Ibwein 171 busette hus og eit folketal på 695, framleis alle muslimar.

I 1945 var folketalet 880, alle arabarar, medan det samla landarealet var 15&nbsp;007 mål, i følgje ei offisiell landmåling. Av dette var 1&nbsp;863  for plantasjar og irrigert land, 8&nbsp;296 for korn, medan 36 mål var klassifisert som utbygde område.

## Kjelder


**Denne artikkelen bygger på «[[:en:Abwein|Abwein]]» frå ,  den 22. september 2015.* 
*** oppgav desse kjeldene:*
*
*   
* 
*
*  
*
*
*


## Bakgrunnsstoff
*Velkomen til 'Abwein/'Ibwein
Ajjul

**Ajjul** (arabisk skrift عجّول) er ein palestinsk landsby i Ramallah og al-Bireh guvernement nord på Vestbreidda, kring 19 kilometer nord for Ramallah. Det er to arkeologiske stader (*khirbet*) aust for landsbyen. Ein av desse er tileigna ein tidlegare innbyggjar i Ajjul, sjeik Abdul.

## Geografi
Ajjul ligg 500 meter over havet. Han ligg kring 20 kilometer nordvest for byen Ramallah. Andre byar i nærleiken er Abwein i nordaust, 'Arura i nord og 'Atara i sørvest. 

## Historie
Ajjul er ein landsby som ligg på ein eldgammal stad. Det er funne graver hogde inn i fjellet, og arkitektoniske element er nytta om att i ein moské. Ein har òg funne potteskar frå jernalderen, persarane, grekarane, romarane og austromarane, krossfararane/ajjubidane, mamelukkane og dei tidlege osmanarane. Ajjul er blitt identifisert som ein stad krossfararane kalla *Gul*.

Ein moské i landsbyen har ein inskripsjon i sørveggen som er datert til 1196. 

### Osmansk tid
Landsbyen vart ein del av Det osmanske riket i 1517 i lag med resten av Palestina, og i 1596 stod han oppført i skattelister som ein del av Quds *[[nahiya]]* i Quds *[[liwa]]*. Han hadde eit folketal på 79 hushaldningar, alle muslimar, og betalte skatt for kveite, bygg, sommaravlingar, vindruer og frukttre, oliven, geiter og/eller bikubar.

Den franske oppdagaren Victor Guérin vitja landsbyen, som han kalla A'djoul, i 1870, og estimerte at han hadde kring 300 innbyggjarar. Kring Ajjul fann han svære fiken- og johannesbrødtre, i tillegg til granateple, morbær og aprikos-tre. I 1882 skildra Palestine Exploration Fund i *Survey of Western Palestine* Ajul som «ein mellomstor landsby, med ein brunn. Han ligg i høgt lende, med oliven rundt, og gamle graver. Ein eldgammal veg fører fram til staden i sør.»

### Det britiske mandatet
I ei folketeljing i 1922 utført av Dei britiske mandatstyresmaktene hadde Ajjul eit folketal på 202, alle muslimar. Under folketeljinga i 1931 hadde Ajjul had 79 busette hus og eit folketal på 292, framleis alle muslimar.

I 1945 var folketalet 350, alle arabarar.  I følgje Palestinsk statistisk sentralbyrå (PCBS) hadde Ajjul eit folketal på 1&nbsp;450 innbyggjarar i 2006.

I 1945 hadde landsbyen eit samla areal på 15&nbsp;007 mål, i følgje ei offisiell landmåling. Av dette var 3&nbsp;507 for plantasjar og irrigert land, 863 for korn, medan 14 mål var klassifisert som utbygde område.

### Etter 1948
Etter den arabisk-israelske krigen i 1948, og etter våpenkvileavtalen i 1949 kom Ajjul under Jordan sitt styre.

Etter seksdagarskrigen i 1967 har Ajjul vore under israelsk okkupasjon.

## Kjelder

**Denne artikkelen bygger på «[[:en:Ajjul|Ajjul]]» frå ,  den 22. september 2015.* 
*** oppgav desse kjeldene:*
*
*
* 
*    
*
*
*
*
*
* 
*


## Bakgrunnsstoff
*Velkomen til 'Ajjul